b'\n_START_ARTICLE_\nPavel Aleksandrovi\xc4\x8d Stroganov\n_START_SECTION_\n\xc5\xbdivljenje\n_START_PARAGRAPH_\nRodil se je v plemi\xc5\xa1ki dru\xc5\xbeini; njegov boter je bil car Pavel Ruski in bil je otro\xc5\xa1ki prijatelj carja Aleksandra I. Leta 1779 je kot kornet vstopil v dvorni konjeni\xc5\xa1ki polk. Leta 1787 je bil preme\xc5\xa1\xc4\x8den v dvorni Preobra\xc5\xbeenski polk. V letih 1787\xe2\x88\x9290 je bil na \xc5\xa1tudijskem potovanju po \xc5\xa0vici in Franciji._NEWLINE_Leta 1791 je bil povi\xc5\xa1an v poro\xc4\x8dnika. Zaradi neprimernega obna\xc5\xa1anja v Parizu ga je carica Katarina Velika izgnala iz dvora; nanj se je lahko vrnil \xc5\xa1ele po njeni smrti. Leta 1798 je postal spremljevalec carja; po ustoli\xc4\x8denju Aleksandra I. se je njegova kariera strmo vzpela._NEWLINE_Junija 1801 je postal \xc4\x8dlan tajnega komiteja in 8. septembra 1802 je prejel naziv tajnega svetovalca ter postal svetovalec notranjega ministra. Med kampanjo leta 1805 je spremljal carja po boji\xc5\xa1\xc4\x8du ter isto\xc4\x8dasno skrbel za diplomatske zadeve. V za\xc4\x8detku leta 1806 je bil poslan v London, kjer je sklenil anglo-rusko koalicijo proti Napoleonu._NEWLINE_14. februarja 1807 je izgubil polo\xc5\xbeaj na ministrstvu ter postal senator. A kmalu je prostovoljno zapustil politiko in se pridru\xc5\xbeil rezervni vojski; postal je poveljnik koza\xc5\xa1kega polka. Po koncu kampanje je bil sprejet v redno kopensko vojsko ter povi\xc5\xa1an v generalmajorja. 27. januarja 1808 je postal poveljnik Leib-grenadirskega polka. Polk je vodil v bojih proti \xc5\xa0vedom (1808-09) in Turkom (1809-11)._NEWLINE_Ob pri\xc4\x8detku patriotske vojne leta 1812 je bil poveljnik 1. grenadirske divizije._NEWLINE_3. septembra 1814 je postal poveljnik 2. gardne pehotne divizije.'